JohanHeinsen/ENO huggingface dataset:
Kiøbenhavns Postrytter, 1788-09-12
Endnu melder de nyeste Beretninger fra Wien: at Keiseren har nu i Spitsen af Hovedarmeens heele venstre Fløy sat over Donau, og nærmer sig med stærke Skridt den barbariske Fiende, hvilken i 5 anstukne Byer har nedsablet alle Jndbyggerne af begge Kiøn, og ikke forskaanet Børnene i Moders Liv, blot Drengebørnene have de taget med sig.
Kiøbenhavns Postrytter, 1788-09-12
Den Keyserlige Armee i Bannatet beløber sig nu til 15000 Mand. – Et Rygte siger: at 25000 Tyrker vare opbrækkede fra Jassy til Choczim, havde angrebet Beleyrerne, og da de Beleyrede tillige gjorde et Udfald, vare Beleyrernes nye Batterier forstyrrede.
Kiøbenhavns Postrytter, 1788-09-12
Den 30te August. Den af Feldmarschal Landon i Forslag bragte Disposition, at adskille den største Deel af Cordon-Tropperne fra hinanden, og ved flyvende Corps at foruroelige Tyrkerne i deres egne Lande, ligesom de paa nærværende Tid giøre imod os, skal have fundet Biefald hos Keiseren.
Kiøbenhavns Postrytter, 1788-09-12
J egentlig Forstand bryder nu Storvizirens Armee frem fra alle Sider, og 160000 Mand af samme er virkelig i Bevægelse, nemlig i Bannatet 50000, ved Severinerthurm 10000, ved Krajova og mod Terzburger Passet 30000, i Wallachiet under Marojen, 12000, i Moldau under Tartarchan 20000, og ved Jsmal under Seraskieren 40000.
Kiøbenhavns Postrytter, 1788-09-12
Til meere Sikkerhed bliver det Siebenburgiske Gubernium forflyttet fra Hermannstad til Carlsburg. Tyrkerne have ved sine Angreb paa Buzzaner og Vulkaner Passet, ikke ladet sig hindre ved nogen Ting. Med stærk Storm faldt den heele 11te og 12te August en heftig vedholdende Regn, men Trods det onde Veyrligt, satte Fienden over tvende Bierge paa ganske ubanede Vey, og den 13de saae vore Folk sig fra alle Sider omringet af Tyrker.
Kiøbenhavns Postrytter, 1788-09-12
London, den 29 August. Det Ostindiske Compagnie har i intet Aar været saa lykkelig med sine Retourskibe, som i dette Aar. De ere næsten ankomne alle, uden at noget Skib er forulykkedes eller beskadiget. Man venter kuns 3 Skibe endnu. De Ostindiske Pelskibe, King Georg og Queen Charlotte, som have gjort en Reyse til Kamtschatka, og derfra til China med Pelsværk, ere saa fornøyede med den anseelige Profit de have faaet, at de alt i Januarii igien tiltræder Reysen derhen.
Kiøbenhavns Postrytter, 1788-09-12
Paris, den 29 August. Man frygter for, at Statsarreten af 16de August skulle have skrækkelige Bankeroter til følge. Efter en gjort Beregning skal denne Arrets Operationer i det mindste have udgjort 107 Millioner 800000 Livres.
Kiøbenhavns Postrytter, 1788-09-12
Tippo Saibs Ambassadeurer have alt antaget 8 Kunstnere, hvilke de ville føre med sig til Asien. Den fornemste Foræring, som de have medbragt, er en Gieldsforskrivelse af Greve Bussy og Admiral Souffren paa 6 Millioner Livres, hvilken de have givet tilbage, uden at fordre Betaling derfor. Den 1ste Nov. tiltræde de deres Tilbagereyse til Indien.
Kiøbenhavns Postrytter, 1788-09-12
Stockholm, den 29 August. Under Dato Helsingfors den 21de Julii, er udkommen en Erklæring af Hs. Majestæt Kongen i Sverrig, angaaende den med Rusland udbrudte Krig.
Kiøbenhavns Postrytter, 1788-09-12
Kongen agter ikke her at lægge de Feiltrin for hele Europas Øyne, til hvilke meere Ruslands fortsatte planfulde Bestræbelser have givet Anledning, end en Svindelgeist hos en Deel af Undersaatterne. Hs. Majestæt, vandt til at betragte sit Folk med en om Faders Øyne, at elske sine Undersaattere, som sine Børn, føler i dette Øyeblik, hvor tungt det falder en Fader at opdage en tredie Feil, hvilken han gjerne ville begrave i en dyb Forglemmelse; men da intet bedre er i Stand til at sætte hans mægtige Naboes Handlemaade og Kongens Besværinger i sit rette Lys, da selv alle Svenskers Jnteresse udfordrer, at Europa kiender den Staten truende Ulykke, endog den mod Kongens Person gjorte Complotte midt under Fredens Skygge, og den sande Grund til Rusland synbar saa retmæssige Opførsel, hvilken skiuler frygteligere Hensigter, end en sædvanlig Krigs Tugtelse; saa seer Kongen sig nødsaget til, at tage Skiulet fra Sandheden, for at sætte den i sit hele Lys. Europa vil der i kiende Herskesyges og Udvidelsesdrivtens uafbrudte Gang, hvilken til en hver Tid haver karacticeret det russiske Ministerium; det vil kiende, kuns under en noget forskiellig Form, de samme Snigveie, som for 16 Aar siden deelte Polen, underkastede Krim, og giorde Churland næsten uafhængig af Rusland.
Kiøbenhavns Postrytter, 1788-09-12
Det er en for mange Aar siden bekiendt Sag, at Rusland, kort efter Freden af Abo, lagde den Plan, at skille Sverrig ved Finland, og under den besynderlige skinbare Forevending, at giøre samme Land uafhængig, i Gierningen kuns til en Lehn Provinz af Rusland, saaledes som Curland virkeligen er det i vore Tider. Sørgeligt er det at tænke, at de helligede Ord, Friehed og Uafhængighed, næsten stedse ere et Signal til, Uenigheder og Elendigheder, paa samme Maade som den Barmhiertige og Fredens Guds tilbedede Navn. Men saa stor er den Menneskeligheden vedhængende Svaghed, at hvad som skal tiene til Menneskenes Lykke, kuns alt for ofte er Aarsagen til de Ulykker og Ødeleggelser, som Krigen drager efter sig. Disse Ruslands Projecter bleve vel den Tid kvalte i Fødselen, meere maaskee formedelst Finnlændernes Anhængighed ved Sverrig, og ved den Jndvaanernes endnu friske og smertelige Erindring om de udøvede Ødeleggelser, som vare tilføyet denne Provins af Russerne, udi Carl den XIItes Krige og 1741, end ved Ruslands retmæssige Tænkemaade. Men Grundtrækkene og Planerne bleve forvarede i det Peterborgske Cabinet, og den første gunstige Leilighed greben, for at bringe dem til Udførelse.
Kiøbenhavns Postrytter, 1788-09-12
En fornemme Officers Frafald, som flere Aar efter hinanden havde været beæret med sin Souverains Fortroelighed og med vigtige Departements i Finland, og ved en meget udbredet befalingsmands Bestilling havde i denne Provinds kundet forskaffe sig mange Indbyggeres Fortroelighed, som herefter forlod Kongens Tieneste, og var i en udenlandsk Magtes Tieneste, hos hvilken Kongen havde forskaffet ham en ærefuld Plads, denne Mand gik i Russisk Tieneste, og fra ham opvagtes igien Ruslands æresyge Planer.
Kiøbenhavns Postrytter, 1788-09-12
Efter denne Tid arbeidede man uophørlig paa at udsaae og underholde Ukrud og Oprørssyge udi Hertugdømmet. Mod Enden af 1786 giennemvandrede endog en anden Generalofficer fra hiin Magt, under Forrevending at reise, det Finlandske Gebeet, recognoscerte alle Poster og Steder, hvis Beliggenhed udsatte dem for Angreb, og som af Naturen vare befæstede, erkyndigede sig hos Jndbyggerne, prøvede Gemytterne, og røbede ved sin store Videlyst og ivrige Bestræbelser sit Hoffes hemmelige Hensigter kuns alt for tydeligen.
Kiøbenhavns Postrytter, 1788-09-12
Efterdi Keiserindens strax derefter paafulgte Reyse til Cherson afholdt en Tid lang det Petersborgske Cabinet fra sammes Bestræbelser, at rive Finnland fra Sverrig, saa toge dog disse Bestræbelser med dobbelt Styrke igien deres Begyndelse, strax efter benævnte Fyrstindes Tilbagekomst fra Hendes store Reyse, og de af Hendes Minister i Stockholm opspundene Cabaler, tilligemed det Petersborgske Cabinets hemmelige Bestræbelser, at forstyrre Roligheden i Finland, angave tydeligen nok Ruslands Projecter og Hensigter, Hensigter rettede imod Kongens Person og Sverrigs indvortes Rolighed.
Kiøbenhavns Postrytter, 1788-09-12
Den af den høye Ottomanniske Port mod Rusland skeedte Krigserklæring ankom imedens disse Cabaler vare i Gierde, og tiente dette Hof til nye Bevæggrunde, at arbeyde med dobbelte Kræfter paa at udstrøe Uenighed og Uroelighed i Sverrig, hvilket Rige ved en gammel og vedvarende, alt i Aaret 1739, sluttet Tractat, var forbunden med den Ottomanniske Port, og derfore syntes Russerne frygtelig, efterdi det efter denne Tractat ikke kunne opgive en gammel Allians. Jmidlertid har Kongen gjort alt mueligt for at overbevise Rusland om sit fredelige Sindelav, uden derfore at forglemme en Alliered, med hvilken Sverrig ved saa formelige Baand er foreenet. Kongen har trende Gange tilbudet Rusland sin Mægling, for at hæve de imellem dette Rige og Polen opkomne Stridigheder. En saa meget virksommere Mægling, da heele Europa kiender Sverriges Credit og Jndflydelse hos Porten, hvilken alt siden Carl XII langvarige Ophold i deres Gebeet har vedvaret.
Kiøbenhavns Postrytter, 1788-09-12
(Slutningen følger.)
Kiøbenhavns Postrytter, 1788-09-12
Skaane, den 1 September. Vi have nu her 2 Cavallerie-Regimenter og Husarer, hvilke udgiøre 2500 Mand, og 16000 Mand regulaire Tropper ere alt i Marsch til denne Provinds, Langs med Søekysten staae Frievillige med Kanoner, og i Tilfælde af en Landning ville alle Landfolk fegte frievilligen.
Kiøbenhavns Postrytter, 1788-09-12
Kiøbenhavn, den 12 September. Den 13de Junii haver Hs. Kongelige Majestæt forundt Søe-Cadet, Carl Christian Mathias Schwartz, allernaadigst Naturalisations=Patent, at hans afg. Fader, Ernst Frederich von Rappe, maae ansees, som at være antaget og indlemmet iblandt den Danske Adel, og bemeldte Cadet Schwartz, at maae herefter bære de Rappers Navn og Vaaben. Den 22de August ere Majorerne, Frederich von Gruner og Bernt Christian von Grønvold, beskikkede til virkelige Oberstlieutenanter, den første ved det første Aggershuussiske, og den sidste ved det 2det Smaalehnske Jnfanterie-Regiment.
Kiøbenhavns Postrytter, 1788-09-12
De Værelser, som beboes af (S. T.) Hr. Kammerjunker, Levetzau i Gaarden No. 199 udi Frederichsberggaden, ere til Mikkelsdag ledige, om samme handles med Viinhandler Glasing, paa Vandkonsten.
Kiøbenhavns Postrytter, 1788-09-12
Forsøg til de ældre Tildragelsers Udvikling, efter MosigSkrifter af A. T. Rachlou, første Deel, findes tilkiøbs hos Hr. Agent Gyldendahl, Hr. Directeur Hopffner og Hr. Lund, Amanuensis hos Hr. Biskop Balle i Kiøbenhavn, samt hos Autor selv i Snoldeløv, for 1 Rdlr. Exemplaret paa stort Trykpapiir og 1 Rdlr. 2 Mk. paa Franskpapiir.
Kiøbenhavns Postrytter, 1788-09-12
AVERTISSEMENTS. Directionen for det Kongelige octroierede Danske Asiatiske Compagnie bekiendtgjörherved, at Onsdagen den 17de September förstkommende, om Formiddagen ved 9 Slet, bliver udi Compagniets Huus paa Christianshavn foretaget Auction over den med Skibet Prindsesse Louisa Augusta fra Ostindien hiembragte Ladning, og kan Vahrene 8 Dage forinden Auctionen, at Liebhaberne tages i Øyesyn i Compagniets Pakhuus.
Kiøbenhavns Postrytter, 1788-09-12
Torsdagen den 25de September førstkommende, om Formiddagen Klokken 9 Slet, bliver i Martou Hospital No. 46 i Farvegaden, ved offentlig Auction bortsolgt endeel Gods og Løsøre, af de afdøde Lemmers Efterladenskaber, bestaaende af Sølv, Tin, Kobber, Stoele, Borde, Linned, Gang= og Senge=Klæder med videre, hvorfore Betalingen erlægges strax paa Auctionsstædet, uden nogen givende Credit, til hvem det end være maatte, hvilket tiener de Kiøbende til behageligst Efterretning. Catalogi ere hos Portneren i Wartau Hospital at bekomme.
Kiøbenhavns Postrytter, 1788-09-12
Directionen for det Kongelige octroierede Danske Asiatiske Compagnie bekiendtgiør herved, at den til den lode September berammede Auction over de med Skibene Prindsesse Sophia Magdalena, Kronprindsen og Dronning Juliana Maria fra China hiembragte Ladninger, er udsat til Onsdagen den 24de September förstkommende, om Formiddagen ved slet, da Liebhaberne udi Compagniets Huus paa Christianshavn, behagelig vilde indfinde sig, ligesom Vahrene 8 Dage forinden Auctionen kan tages i Øyesyn i Compagniets Pakhuuse.
Kiøbenhavns Postrytter, 1788-09-12
Directionen for det Kongelige octroierede Danske Asiatiske Compagnie bekiendtgjør herved, at Onsdagen den 1ste October förstkommende, om Formiddagen ved 9 Slet, bliver udi Compagniets Huus paa Christianshavn foretaget Auction over den med Skibet Dannebroge fra Ostindien hiembragt Ladning, og kan Vahrene 8 Dage forinden Auctionen af Liebhaberne tages i Oyesyn i Compagniets Pakhuuse.
Kiøbenhavns Postrytter, 1788-09-15
Kiøbenhavns No. Aar. mur. nuar. tiin. Post-Tidender. tatis nu Mandagen, den 15 September. Heraf udgives ugentlig 2de Stykker, ved P. M. Hopstner.
Kiøbenhavns Postrytter, 1788-09-15
Stockholm, den 29 August. (Slutningen af Kongen af Sverrigs Erklæring. See forrige No.) Just i samme Øyeblik har Greve von Rasumowsky, for ligesom at krone alle sine fornærmelige Handlinger, vovet i en Ministerialote, der under Venskabs Skin var affattet i de underfundigste Udtrykke, at ville adskille Kongen og Nationen, appellere til den sidstmeldte, og, under Skin af Keiserindens Venskab for Nationen, stræbe at sønderrive det hellige Baand imellem Kongen og Hans Undersaatte. Jntet var bedre i Stand til at blotte Ruslands hidtil forborgne Sindelag og Planer, end just dette Skridt og de i bemeldte Note brugte Talemaader, Kongen har meddeelt de europæiske Hoffer, der staae i Forbund eller anden nøye Forstaaelse med Ham, de Aarsager, hvorpaa Hs. Majestæt har grundet Sit Forhold. Heri har Kongen blot fulgt de Pligter, Han skylder Sig Selv, Sit Folk og den offentlige Sikkerhed, og derfor skilt Sig ved en privat Mand, der, da han misbrugte Folkeretten, ikke længer havde Ret til at nyde den, og da Hs. Majestæt endda i ham respecterede den Caracteer, han gjorde sig uværdig til, har Kongen i dette Skridt, Høystsamme var Sin Ære skyldig, brugt al muelig Skaansel, og troer herved at have givet et stort Beviis paa Sin Høyagtelse for Keyserinden og Folkerettens Haandhævelse.
Kiøbenhavns Postrytter, 1788-09-15
Under disse Omstændigheder begav Kongen Sig i Spidsen af Sin Armee til Finland, i den Hensigt, at komme i god Forstaaelse med Keyserinden, og forsikkre sig Roe ligheden i en saa vigtig Provinds. Kongen haabede ved venskabelige Mellemhandlinger at faae tilbørlig Satisfaction over en Minister, der havde misbrugt sin helligede Caracteer, Kongen havde haabet at bevæge Rusland, til at antage Sverrigs Mægling, og derved at opfylde de Forpligtelser, dette Rige staaer i med det Ottomanniske, uden derfor først at maatte fægte: Endelig haabede ogsaa Kongen af Keyserindens Retfærdighed, at blive holdet skades for de Krigsudrustninger, som Omstændighederne havde nødet ham at giøre. Men en Kiæde af uforudseete Omstændigheder brød hastig den Fred, hvis Vedligeholdelse havde i 16 Aar været Formaalet for alle Kongens Ønsker. De lette Russiske Tropper havde imidlertid angrebet de svenske Forposter i Savolax; Brigaderen, som commanderede i disse langt bortliggende Provindser, ansaae Krigen som begyndt, saae Fiendtligheder udøves paa Grændserne, og bloquerede derfor, paa Grund af gamle i Angrebstilfælde nødvendige Ordres, Fæstningen Nyslott, bemægtigede sig de vigtige Poster, som allene vare i Stand til at beskytte disse fraliggende Provindser, mod de i Russisk Tieneste staaende barbariske Horders Ødedelæggelser, eftersom meerbemeldte Provindser, der ved den Aboiske Fred vare af hines Grændser saa indskrænkede, ere alt for aabne, og umueligen kunde forsvares, uden at bemestre sig de vigtigste Poster i Russisk Finland, Efterretningen herom ankom til den Svenske Flaade og befordrede dennes Virksomhed; et Søeslag, hvori Hertugen af Sydermannland strax derefter overvandt en stær tere Magt, giorde Krigens Udbrud afgiørende, hvormeget Kongen end stræbte at undgaae det, og derfor endog ikke benyttede Sig af det sieldne gunstige Øyeblik, da Han kunde bemægtiget Sig de 7 Russiske Orlogskibe, der vare indsluttede af den Svenske Flaade. Uagtet alle disse Ubehageligheder, og endskiønt Kongen ikke endnu veed, hvorledes det er gaaet Hans Minister og tvende Officerer, der som Courerer ere sendte til Petersborg, vil Han dog ikke opgive Sin Tilbøyelighed til Fred, men er endnu villig til alle honorable Fredsbetingelser fra Keyserindens Side, kun at Hs. Majestæt kan være forvisset om at forskaffe den Ottomanniske Port en sikker og varig Fred.
Kiøbenhavns Postrytter, 1788-09-15
Abo, den 24 August. Kongen har ved Landarmeen ladet bekiendtgiøre, at enhver, som forlangede det, kunde faae sin Afsked. Herpaa har endeel meldet sig, iblant hvilke 2 Oberster; men ikke een eneste Finnlænder. Jmidlertid have dog nogle af de allerede Afskedigede igien taget Tieneste. Hertil ere nyeligen ankomne 2 Fartøyer med Matroser, og man venter endnu flere, med 1200 Mand og endeel grovt Skyds.
Kiøbenhavns Postrytter, 1788-09-15
Petersborg, den 26 August. Man har Efterretning, at den Svenske Bloquade for Nyeslott er ophævet. Gouverneuren i Wyburg lod den høystcommanderende Svenske Officeer betyde, at han, for at forekomme uskyldigt Blods Udgydelse, maatte trække sig tilbage, hvilket derpaa ogsaa fra Svensk Side er skeet.
Kiøbenhavns Postrytter, 1788-09-15
Nyegradisca, den 27 August. J Morges bragte Greve von Stahremberg, som kom lige fra Dubicza, den Tidende, at Tyrkisk Dubica siden i Gaar Eftermiddags Kl. 1 har været i vore Hænder. De beleyrede Tyrker kunde ikke længer udholde vor hæftige Jld, udstak derfor den hvide Fane og overgad sig, 300 i Tallet, til Fanger.
Kiøbenhavns Postrytter, 1788-09-15
Af et Brev fra Stockholm, den 1 September. J Morges tidlig kom Hs. Majestæt Kongen med endeel af Hof-Suiten og Cancelliet igien her tilbage, og har allerede bivaanet Senatets Beraadslagninger. Førend Høistsamme forlod Finland, blev Overcommanden baade til Lands og Vands overdraget Hertugen af Sudermannland. Armeen stod dengang endnu paa Grændserne, deels paa Russisk og deels paa Svensk Grund, men den store Flaade laae endnu ved Sveaborg. Med Hvervingen fortfares lige stærkt. Fra Finnland ere hertil i disse Dage ankomne adskillige Skibe med Russiske Fanger. Officererne blive indqvarteerte her i Staden, men de Gemeene ere endnu ombord.
Kiøbenhavns Postrytter, 1788-09-15
Stockholm, den 2 September. Den fra den Skaanske Adel, efter Fiskerleyet Raas Afbrændelse, hertil indløbne Ansøgning om at maatte bevæbne sig, for at afværge flere fiendtlige Overfald, blev af Rigsraadet strax med en Coureer afsendt til Kongen. Efter den Tid er Baron Toll med et Kongeligt Patent afgaaet til Skaane, for i denne Provinds at commandere de der af regulaire Tropper og Landmilice forsamlede 5000 Mand. Der er desuden commanderet 15000 Mand regulaire Tropper til samme Provinds. Langs med den Skaanske Kyst staaer, foruden Cavalleriet, stærke Piquets af Frievillige, der ere forsynede med Kanoner og Allarm stænger. En eneste Adelsmand har der allene leveret 600 frivillige Bønder, som godt forstaae at bruge Gevær, og de øvrige Godseiere levere ligeledes Mandskab i Forhold til deres Godsers Størrelse. – J Kongens Fraværelse commanderer Hertugen af Sydermannland Landarmeen i Finland. Den fra Sveaborg igien udløbne store Flaade, 14 Linieskibe stærk, skal søge at naae Carlscrona, for at forene sig med de der liggende Skibe Warschau, den 3 September.
Kiøbenhavns Postrytter, 1788-09-15
Rygtet gaaer, at den Russiske Flaade har forladt Octakow, og at denne Fæstning saaledes igien er frie fra Søesiden. – Jassy skal være taget i Besiddelse af Russerne, og det hedder atter, at Tartar-Chanen er bleven slaget af General Elmpe.
Kiøbenhavns Postrytter, 1788-09-15
Wien, den 3 September. De sidste Dage i August og Begyndelsen af September Maaned ville sandsynligen giøre Epoche i denne KrigsHistorie, siden Storvizirens Armee stedse rykker os nærmere, og man formodentlig enten ved et Angreb imod Belgrad vil tvinge ham til at gaae over Donau igien, eller og bringe hans imellem Schupaneck og Altorsowa staaende 60000 Mand til et afgiørende Slag, imedens Laudon gaaer imod Storviziren selv. Landons Ankomst i den Croatiske Leyr har foraarsaget ubeskrivelig Glæde. Keiseren, som endelig er blevet Trediedagsfeberen qvit, commanderer selv i Bannatet, og har Feldtmarechal La sey hos sig. Hans Corps bestaaer af det udsøgteste Cavallerie, som der paa Marchen er sørget saavel for, at hver Gemeen har faaet 9 Kreuser Tillæg daglig. Langt fra at være vreed paa Pachaen af Scutari skal Porten meget meere have overdraget ham Commandoen over den Bossniske Armee imod Landon.
Kiøbenhavns Postrytter, 1788-09-15
Fra Widdin lige til Siebenburgen have Tyrkerne nu banet sig Veyen, og holde et saa græsseligt Huus hvor de komme frem, at alting redder sig med Flugten. Som Exempler paa deres Umenneskelighed anføres, at de have opskaaret Obersten for det Wallachisk-Jllyriske Regiment, og revet ham Hiertet ud, samt nedsablet et stort Antal Syge i et Hospital tilligemed dets 12 Chirurger.
Kiøbenhavns Postrytter, 1788-09-15
Efter Beretninger fra Tyrkisk Dubica var Stanken af de mange ihielskudte Døde i Fæstningen saa stærk, at vore udenfor staaende Tropper neppe kunde udholde den; og dog tænkte de, der ere inde i Fæstningen, ikke paa nogen Overgivelse. Bemeldte Fæstning er saaledes indspærret med Løbegrave, at ingen kan komme ud eller ind. Saasnart den er indtaget, skal den sløifes, og vee Besætningen, naar Croaterne faae Leylighed til at hævne sig. Franciscanerne i Esseg, som saa vel have taget sig af de Syge og Saarede, har Keiseren skiænket 200 Ducater. En Husar, som imod Ordre reed ud af Geleddet, forfulgte og nedlagde en Spahi, der havde skudt ham hans Chako af Hovedet, fik for sin Overhørighed imod Commanden 25 Slag. Keyseren lod derefter Husaren kalde for sig, og Husaren sagde: "Deres Majestæt, jeg var ikke i Stand til at bare mig for at faae Hævn over den forbandede Tyrk for den Skam, han gjorde mig; thi jeg agter mit Ærestegn høyere end mit Liv. Og det siger jeg Deres Majestæt, at kommer der endnu engang saadan en Karl, og rører mig min Chakohne med sin Sabel eller Kugle, han skal, saa sandt som Gud lever og jeg har dette Ærestegn af Deres Majestæt, døe for min Haand. Keyseren klappede ham paa Skulderen, skienkede ham 25 Ducater, og sagde: "Du er en brav Karl, men du maa aldrig gaae udenfor Din Ordre.
Kiøbenhavns Postrytter, 1788-09-15
London, den 5 September. Med en Expresser fra Dublin er indløbet den Efterretning, at Vicekongen, Marquis Buckingham, har, Natten til den 30te August, ved Capitainerne Packenham og Jsaac Coor ladet alle Dørene til de paa det Kongelige Slot værende Departemens og Collegier forsegle. Herover ere alle Embedsmænd i Dublin ikke blevne lidet bestyrtsede, da de indtil videre see sig paa en temmelig ydmygende Maade suspendeerte. Vicekongens Hensigt med dette pludselige Skridt er at lade alle Regninger og Papirer paa det nøyeste undersøge, for især at komme efter den sande Beskaffenhed i Henseende til de store Udgivter, som Artillerievæsenet endog midt i Fredstider har gjort.
Kiøbenhavns Postrytter, 1788-09-15
Hr. Neckers Udnævnelse til Director for de Franske Financer forsikkrer os om Fredssystemets Vedvarenhed, som han i sine Skrivter saa hæftig har søgt at forsvare, og uden hvilket hans Financeindretninger ikke vel kunne lykkes.
Kiøbenhavns Postrytter, 1788-09-15
Vor store Financeministers, Hr. Pitts, Plan til Nationalgieldens Forringelse har nu allerede tilveyebragt en aarlig Jndtægt af 100000 Pund Sterling, hvortil Renterne af henved 3 Millioner opkjøbte Bankstocks have lagt Grunden.
Kiøbenhavns Postrytter, 1788-09-15
Kiøbenhavn, den 15 September. Den 25de Julii d. A. er General-Veymesteren i det Tronhiemske District, Oberstlieutenant Nicolai Frederich von Krogh benaadet med Caracteer som Oberste af Cavalleriet.
Kiøbenhavns Postrytter, 1788-09-15
I Tallotteriets 384de Trækning i Wandsbeck den 11te September udkom følgende Numere: Meteorologiske Observationer. Therm.
Kiøbenhavns Postrytter, 1788-09-15
Vinden.
Kiøbenhavns Postrytter, 1788-09-15
Barom. 15 1/4 Varme. 8 Septb. Uvis. N. V. N. V. S. S. O.S. O. 28. I. O. 17.
Kiøbenhavns Postrytter, 1788-09-15
Udi afvigte Uge, fra den 6te Septb. til den 13de dito, ere i denne Kongel. Residencestad copulerede 12 Par. Fødte Drenge 29. Piger 32. Tilsammen fødte 61. Døde Mænd 31. Qvinder 16. Drenge 14. Piger 16, af følgende Sygdomme: Alderdom 8. Apoplexie 1. Blodgang 2. Brystsyge 6. Falden til døde 1. Feber 1. Forkiølelse 1. ForraadnelsesFeber 5. Hidsig Feber 3. Jnflammation 4. Kiighoste 1. Kopper 8. Mave Krampe 2. Skiørbug 1. Slag 10. Svindsoet 2. Tænder 2. Tærende Syge 12. Uangivne Svagheder 4 Ulykkelig Hændelse 1. Vattersoet 2. Tilsammen døde 77. Altsaa 16 fleere døde end fødte. De Værelser, som beboes af (S. T.) Hr. Kammerjunker. Levetzau i Gaarden No. 199 udi Frederichsberggaden, ere til Mikkelsdag ledige, om samme handles med Viinhandler Glasing paa Vandkonsten.